﻿ ECOUL HANGULUI Pagina 2 Anul VII, nr 23 Răsai asupra mea Răsai asupra mea, lumină lină, Ca-n visul meu ceresc d-odinioară; O, Maică Sfântă, Pururea Fecioară, În noaptea gândurilor mele vină! Speranţa mea Tu n-o lăsa să moară, Deşi al meu e un noian de vină; Privirea Ta de milă caldă, plină, Îndurătoare-asupra mea coboară Străin de toţi, pierdut în suferinţa Adâncă a nimicniciei mele, Eu nu mai cred nimic şi n-am tărie, Dă-mi tinereţea mea, redă-mi credinţa Si reapari din cerul Tău de stele Ca să Te-ador de-acum pe veci, Marie! ”ECOUL HANGULUI” Revistă culturală și de istorie, cu apariţie trimestrială Anul VII, numărul 24 Editată la BIBLIOTECA PUBLICĂ HANGU sub egida „ASOCIAŢIEI CULTURALE HANGU” HANGU – NEAMŢ Director revistă: Prof GHEORGHE DRUGĂ Colectivul de redacţie: Bibliotecar, Liliana Pîntea - redactor-şef Prof Gheorghe Drugă Ref Ţîrdea Mădălina Ed Lupu Maria Prof Vasile Marcoci Preot Ioan Simiraş I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Toate materialele publicate în această revistă sunt protejate potrivit Legii nr 8/1996, privind dreptul de autor și drepturile conexe Potrivit art 206 Cod Penal, responsabilitatea pentru conţinutul articolelor publicate aparţine autorilor Mihai EMINESCU ECOUL HANGULUI Pagina 3 Anul VII, nr 23 Mai aproape de Cer Mai aproape de Cer Mai aproape de Cer ARIPI SPRE LUMINĂ ”Hristos e pe cruce, gol: pe cap, o cunună de spini, piroane, străpungându-I gleznele şi încheieturile mâinilor, Îl ţintuiesc pe lemn, trupul e plin de sânge şi vânătăi, secretează numai sudoare şi geamătul surd al cărnii robite A fost pălmuit, scuipat, îmbrâncit, lovit, batjocorit, a urcat calvarul şi nu o singură dată a căzut sub povara uneltei de chin Acum aşteaptă agonia şi moartea ruşinoasă, înceată, atroce, sub dublul semn al batjocurii şi al blestemului, Îl înconjoară, pe maidanul împuţit de pe dâmbul din periferia oraşului, numai oameni ostili şi un anume număr de curioşi indiferenţi, obişnuiţi amatori de execuţii capitale şi de cruzimi publice La dreapta şi la stânga Lui alte două cruci, fiecare cu prada ei, doi tâlhari, doi ucigaşi – doi infractori de drept comun, ca să fie obida şi mai usturătoare E ora amiezii, soarele dogoreşte, setea – esenţă a modului acestuia de nimicire – a început să se manifeste şi totul nu-i decât netrebnicie, înfrângere, deznădejde, durere, istovire Ca şi cum n-ar fi de ajuns, iată că trec scribii, cărturarii, fariseii, saducheii, irodienii, bătrâni, toată şleahta câştigătorilor; şi toţi îşi clatină înţelepţeşte căpăţânile cărunte; compătimitor şi ironic Îl sfidează, Îl iau în râs, Îl poftesc să coboare de pe cruce şi să -i convingă Ei, pasămite, doar atâta aşteaptă: să vadă şi să creadă Ba tâlharul din stânga Îl apostrofează şi el, Îl provoacă, Îl ia peste picior, Îl insultă Cel din dreapta însă nu; cel din dreapta, deşi răstignit şi în chinuri şi -n cumplită aşteptare şi el, găseşte răgazul şi puterea de a-l certa pe cel urâcios şi mai află şi altruismul şi mărinimia şi noble ţea de a rosti cuvinte blajine şi cuviincioase vecinului său Nu-L poate ajuta cu nimic, nu-L poate desfereca şi scoate de pe cruce, cu nimic nu-I poate schimba groaznica situaţie, nu-I poate uşura pedeapsa, nu-I poate scurta agonia, nu poate interveni în implacabila desfăşurare a scenariului răstignirii Nimic, nu poate face, nimic decât îndura şi el chinul până la capătul nopţii Şi totuşi, aşa netrebnic şi neputincios cum încă suflă, ce -i este dat să audă? „Astăzi vei fi cu Mine în rai” O vorbă bună şi a fost deajuns! Ca un balsam tămăduitor, ca leac absolut, un miracol Acele câteva cuvinte de respect, de afecţiune, de luare de apă rare, de încredere, de compătimire au schimbat dintr-o dată totul şi au prefăcut sinistrul maidan, imunda Golgotă, spaţiul otrăvit, de nedreptate, cruzime şi răzbunare, în colţ de omenie, în anticameră de paradis Pentru că, trecând peste propria-ţi năpastă M-ai văzut, M-ai intuit, M-ai recunoscut şi n-ai şovăit să-Mi iei apărarea, să Mi te închini, să-Mi spui vorbe care Mi-au mers la suflet şi Mi-au strecurat miere în inimă, facându-te cu adevărat părtaş al patimilor Mele N-ai rămas închis în tine, încuiat în durerile tale, izolat în prea firescul tău egocentrism de om fără de speranţă Nu te-ai plâns pe tine, M -ai tânguit pe Mine Ai dibuit şi răgazul şi bunătatea şi gingăşia sufletească de a încerca să consolezi şi să alini pe un altul Cu o biată vorbă bună tu ai prefăcut Golgota aceasta şi toate clătinările astea din cap şi toate „hu-urile” lor, toată această odioasă tărăşenie şi locul acesta spurcat în grădină ( Nicolae Steinhardt – ”Dăruind vei dobândi” ) ECOUL HANGULUI Pagina 4 Anul VII, nr 23 Hangu – file de istorie Hangu - file de istorie ISTORIA HANGULUI Preocupări pentru cunoaşterea istoriei Hangului Pentru cunoaşterea istoriei acestor locuri au existat preocupări intense şi sistematice, din p artea unor organisme specializate Iniţierea cercetărilor a fost determinată, inevitabil, de construirea barajului şi formarea lacului de acumulare, acţiuni care determinau strămutarea populaţiei, disparitia totală sau partială a satelor din regiune Trebuia cercetată şi salvată cultura materială şi spirituală a populaţiei din zona care urma a fi acoperită de viitorul lac de acumulare Din acest motiv, la nivelul Academiei Republicii Populare Române ( aşa se numea România în anii de atunci), s-a alcătuit un grup complex de cercetători, având în componenţa sa istorici, arheologi, etnografi, folclorişti, geografi, demografi, care au lucrat, în campanii succesive, în regiunea Hangului între anii 1954-1960 Arheologic, zona Hangului este bine cunoscută în urma cercetărilor efectuate în cadrul Şantierului arheologic Bicaz, cercetări efectuate în anii 1954 -1958, sub conducerea unor reputaţi specialişti în domeniu- C S Nicolaescu- Plopşor şi Mircea Petrescu –Dâmboviţa, fiind, după mărturia celor care au cunoştinţă de acesta, unul dintre cele mai frumoase şantiere cu rezultate deosebite pentru cercetarea arheologică Rezultatele cercetărilor, rapoartele de săpături, sunt publicate în Materiale şi cercetări arheologice, vol ,V, VI şi VII şi sunt valorificate în lucrări de sinteză cum ar fi: Istoria României , vol ,I, sau în Scurtă istorie a Daciei preromane de Mircea Petrescu – Dâmboviţa C S Nicolaescu-Plopşor a efectuat cercetări arheologice la Ceahlău şi Bistricioara, materialul arheologic punând în evidenţă cel mai vechi paleolitic de pe Valea Bistriţei -Szeletianul Numeroasele puncte unde au fost efectuate cercetări arata că această zonă a fost intens locuită în toate fazele culturale ale paleoliticului superior Astfel, aurignacianul inferior , a fost desco perit la Cetăţica, cel mijlociu la Dîrţu, Lutărie, Bistricioara şi Grinţieş, iar cel superior, numit şi Kostenkian, la Dîrţu, Bofu Mic, Podiş, Lutărie-Bistricioara, Cetăţica,Cremeniş, Bofu Mare, Schitişor, Secu, Grinţieş Tot C S Nicolaescu-Plopşor, prin cercetările de la Scaune, confirmă existenţa cremenei bune de scăpărat dar bună şi pentru făurirea uneltelor, descoperind şi o cultură nouă, din perioada de sfârşit a paleoliticului, numită Swiderianul Cu Swiderianul de la Scaune-Ceahlău, s-a ocupat şi Vasile Chirică, într-un studiu apărut în " Memoria Antiquitatis", II, 1970, Ateliere paleolitice şi epipaleolitice şi un altul- Locuiri aurignaciene pe terasele Prutului şi relaţiile lor cu locuirile contemporane de pe terasele Bistriţei , în " Memoria Antiquitatis", IX- XI, 1985 Noi descoperiri arheologice au fost efectuate de Florin Mogoşa şi Mihai Matei, în punctele Baicu şi Piciorul Gol, valorificate în studiul, Noi cercetări paleolitice în zona Bicaz, S C I V A , Tom, 32, 1989 Aşezările neolitice au fost cercetate de C S Nicolaescu- Plopşor, la Dârţu, Bofu Mare, Bofu Mic, Lutărie- Bistricioara, Cetăţica, Palatul Cnezilor şi de Mircea Petrescu – Dîmboviţa, la Chiriţeni- Hangu Cu prilejul săpăturilor de la Chiriţeni s -au descoperit şi urme materiale din epoca bronzului şi a fierului Dan Gh Teodoru şi Ioan Ordentlich au cercetat aşezarea geto - dacică de la Hangu –Cetăţuia ECOUL HANGULUI Pagina 5 Anul VII, nr 24 Hangu – file de istorie Hangu - file de istorie Pentru epoca feudală, cercetări s-au realizat la Grozăveşti -Hangu, de către N Constantinescu, descoperirile de aici confirmând existenţa satului Grozăveşti, menţionat în unele documente de cancelarie din Moldova secolului al XVII-lea, Gheorghe Diaconu, la Palatul Cnezilor, iar Marilena Florescu, la Buhalniţa-mănăstire, acestea din urmă demonstrând că mănăstirea ridicată de Barnovschi Vodă, nu s-a înălţat pe locul uneia mai vechi, aşa cum susţin alţi autori Rezultatele cercetărilor etnografice au fost publicate în Etnografia văii Bistriţa, cuprinzând majoritatea aspectelor culturii materiale a locuitorilor din zonă, structurate în opt capitole: I-Consideraţii generale- toponimia, aspecte demografice şi economice asupra zonei; II-Aşezări, gospodărie, curte, locuinţă; III-Ocupaţii; IV- Transportul; V-Hrana; VI-Industrie sătească; VII-Meşteşuguri; VIII-Îndeletniciri dispărute, referitoare la perioada cînd au fost adunate materialele (1954 -1960) O contribuţie însemnată, decisivă chiar, la cunoaşterea satelor din zonă, aduce C Cihodaru, în Studiile sale: Satele din regiunea Hangu-Bicaz, unul pentru perioada secolelor XIV-XVIII, altul pentru secolele XVIII-prima jumătate a secolului XIX, apărute în Analele ştiinţifice ale Universităţii ˝ AL I Cuza,˝ secţiunea a III-a, istorie, tom XII şi XIII, anii 1966 şi 1967 Despre monumentele istorice de pe valea Bistriţei, scriu M Dragotescu şi D Bîrlădeanu, în lucrarea, Monumente istorice de pe valea Bistriţei, apărută la Piatra Neamţ,1980 În ceea ce priveşte aşezămintele religioase din regiune, o sinteză ne prezintă Ieromonah Ioanichie Balan, în lucrarea, Vetre de sihăstrie românească, şi, tot el, în Pateric Românesc, relateză despre sihaştri sau călugări care s-au nevoit pe aceste meleaguri, unii dintre ei ajungând în ranguri înalte, în ierarhia bisericească De unele aspecte ale istoriei acestor locuri s-au ocupat personalităţi care aparţin Hangului; impresionaţi de un trecut bogat în evenimente şi fapte istorice în strânsă legătură cu istoria Moldovei, ca şi de vechimea şi mulţimea aşezămintelor religioase ce s -au ridicat aici, de atenţia pe care au acordat-o domnitorii moldoveni acestor aşezăminte, dăruindu-le sau întărindu-le moşii, sate, poieni sau alte drepturi, de atracţia deosebită ce o exercita Ceahlăul cu frumuseţile sale şi cu faima sa de munte sfânt asupra călătorilor străini din diferite timpuri, asupra personalităţilor culturale şi chiar asupra unor domnitori ai Moldovei Dintre oamenii acestor locuri, care au contribuţii la cunoaşterea trecutului regiunii, amintim pe Gheorghe Ungureanu, director al Arhivelor Statului din Iaşi, preotul arheolog, Constantin Matasă, Constantin Turcu Mânaţi de pasiunea pentru trecut şi stimulaţi de dragostea pentru locurile natale, şi - au îndreptat atenţia, în special, asupra unor monumente istorice, civile sau religioase, care au existat în zonă, dar au abordat şi alte aspecte ale istoriei Hangului Gheorghe Ungureanu, studiind colecţiile de documente aflate la Arhivele Statului din Iaşi şi de la Arhiva Mitropoliei Moldovei, a publicat un studiu , în Anuarul Liceului "Petru Rareş" din Piatra Neamţ, intitulat Mănăstirea Pionul sau Schitul Hangul şi ruinele Palatului Cnezilor , iar în revista Arhiva, XXXI, 1931, publică studiul, Mănăstirea Hangului sau Buhalniţa Tot el relatează despre călătoria lui Mihail Sturza, domnitor al Moldovei( 1834-1849), în judeţul Neamţ, în studiul Din trecutul Judeţului Neamţ, apărut în Anuarul amintit (Va urma) Profesor de istorie, Gheorghe Drugă ECOUL HANGULUI Pagina 6 Anul VII, nr 24 Interviuri Interviuri Interviuri ”Fiecare carte citită a reprezentat o piatră la o temelie stabilă… Nu există nimic fără efort, interes și dăruire ” Damian Samoilă, un elev silitor și determinat, așa l-am cunoscut în clasele gimnaziale, când a venit pentru prima oară la bibliotecă Adolescența nu l-a schimbat, dimpotrivă Citea foarte mult pentru un licean și îl admiram, în tăcere, pentru asta, așa cum îl admiram și pentru faptul că atunci când nu reușea să restituie cărțile la termen, bunica lui venea să-mi spună că mai are nevoie de ele Damian are doar 26 de ani și o carieră strălucită, în prezent fiind Consilierul Presedintelui Consiliului Județean Mureș Știam că va deveni un om excepțional, deștept, corect, responsabil, demn, motivat, deoarece caracterele se formează în copilărie și, cu toate astea răspunsurile lui m -au surprins și m-au emoționat deopotrivă Rareori mi-a fost dat să întâlnesc oameni care să stăpânească aproape perfect ”arta conversației”, să-mi doresc să nu se sfârșească ceea ce citesc, să vreau să împrumut din elocvența, claritatea și modul lui concret și concis de exprimare și, implicit, de gândire Mereu am avut convingerea că Damian era un model pentru colegii lui , după acest interviu, cred, cu tărie, că, deși atât de tânăr, este cu devărat un model pentru generațiile care vin din urmă, că răspunsurile lui pot constitui ușor o lecție specială de viață, un motiv în plus să îl admir, să îl apreciez și să mă consider o privilegiată că l-am redescoperit - Damian, îți mulțumim că ai acceptat să fii prezent în paginile revistei noastre - Este primul interviu oferit unei publicații Asta mă bucură, mai ales că e vorba despre revista comunei în care am copilărit - Mă bucură acest mănunt, dar mă și surprinde Amintește-ți un moment special din copilărie - Cred că primul care îmi vine în minte e legat de clasa a VI-a Era o sărbătoare religioasă importantă și am avut ocazia să îl joc pe Ștefan cel Mare pe scările bisericii din comună, toată această mini-piesă de teatru fiind coordonată de către profesorul de muzică, Albu Sebastian Atunci am simțit pentru prima dată cum e să vorbești în fața a zeci, sute de oameni Cred că a avut un puternic impact emoțional Singurul moment ce îl depășește pe acesta e cel în care, la grădiniță fiind, am căzut în pârâu (”puhoi” cum se zice la noi), imediat după furtună, dar acesta nu e chiar un moment special al copilăriei - Da Îmi amintesc de primul moment Era Înălțarea Domnului, care coincide cu ”Ziua Eroilor” și domnul profesor de muzică, Albu Sebastian, organiza, potrivit tradiției, un mic spectacol închinat soldaților morți pe front pentru apărare a țării Ai făcut un rol de excepție, pentru că și atunci, ca și acum, dealtfel, ai pus mult suflet Ai absolvit Colegiul Național Petru Rareș, un liceu cu pretenții, considerat cel mai bun liceu din județ, cum au fost acești ani de studiu? - Da, în general colegiile și liceele reprezintă un punct important de interes atunci când rămâi în județul tău Ca să fiu pe înțelesul tuturor, liceul pe care tu l-ai terminat poate să îți aducă un plus atunci când cauți un loc de muncă doar dacă rămâi în zona respecti vă Odată plecat într-o altă regiune, nu prea mai contează acele “pretenții”, însă Colegul Național ”Petru Rareș” este, și sper să rămână, o instituție serioasă de învățământ Nu m-au marcat foarte mult acei ani Probabil că a fost locul potrivit pentru mine, însă nu cred că a existat acea compatibilitate între mine și profesori, între mine și instituție Așa Așa a fost să fie ECOUL HANGULUI Pagina 7 Anul VII, nr 24 Interviuri Interviuri Interviuri - Care erau disciplinele care îți plăceau cel mai mult? - O să vorbesc tot despre disciplinele care mi-au rămas în minte din școala primară și generală În liceu percepi școala total diferit În Ruginești și Hangu am învățat multe de la oameni pe care mi -i amintesc și acum Mi-o aduc aminte cu drag pe doamna Moroșanu, învățătoarea mea din clasa I A fost un șoc să văd că m-a recunoscut chiar și acum, când am 26 de ani Îmi aduc aminte de matematică, cu regretata doamna Ioana Buftea , istorie, cu domnul profesor Gheorghe Drugă, română, cu doamna profesor Ana Ciucanu și de sport Spun sport pentru că întotdeauna trebuie să fie un profesor care e mai apropiat de elevii săi și mă refer la Marcel Farcașanu - Povestește-ne ce făceai după o zi de școală? - Cred că cele mai importante activități ale copilăriei au fost joaca, cititul și munca prin gospodărie Și singurele - Veneai mereu la bibliotecă și atunci când nu aveai timp, venea bunica ta să împrumute volumele de care aveai nevoie Cât de importante au fost/ sunt cărțile și lectura pentru tine? - Regret că nu mai am timpul din clasele a VI-a și a VII-a Atunci totul a început ca o obligație Aveam datoria ca, la Limba română, să citim cărțile din “Lecturile obligatorii” și să facem fișe pentru fiecare carte Și mă refer aici la rezumate, caracterizări de personaje și altele Fiind în mediul rural, fără internetul de azi și alte device -uri care să îți ocupe timpul, poveștile din cărți au devenit un soi de “drog” Și am început să citesc cărți cu povești SF, polițiste, de război Astăzi citesc mult mai puțin, însă mă pasionează în continuare războiul, liderii politici ai lumii și comunicarea Cred că primul sfat pentru cei mai mici ca mine ar fi să citea scă Și e foarte greu să convingi pe cineva de asta Mai ales astăzi, însă cred că fiecare carte citită a reprezentat o piatră la o temelie stabilă, care m-a ajutat mai apoi să îmi scriu corect lucrarea de licență, disertația, un articol de presă scrisă, o știre de televiziune națională sau un comunicat de presă - Când și cum ai luat decizia să urmezi cursurile Universității ”Petru Maior”, din Târgul Mureș? - A fost o decizie luată în ultimul moment Am vrut încă din liceu să vin în Ardeal M-a fascinat mereu și încă îl consider un loc curat și civilizat Am fost mult timp decis să urmez Medicina, mai apoi studii în Silvicultură și decizia legată de Administrația Publică a fost cea mai bună la acel moment Nu pot să spun dacă a fost o decizie bună sau proastă, pentru că există momente în care trebuie să iei decizii Mai apoi, după ani mai mulți sau mai puțini, poți spune dacă a fost o decizie bună sau proastă Cert este că mi -am urmat dorința și am venit în Mureș - Care au fost momentele din anii de studenție, de care îți amintești cu drag? - Am avut viață de student timp de o lună După care m-am angajat în presă Nu pot spune că am simțit sau am gustat viața de student pentru că a fost o luptă între jobul full-time și nopțile din sesiune în care învățam - Ce te-a determinat să alegi masteratul în managementul resurselor umane? - Decizia legată de masterat a fost una luată în deplină cunoștință a ceea ce solicită piața muncii în ziua de azi Resursele umane au reprezentat o alegere bună Cred că cea mai bună dintre opțiunile pe ECOUL HANGULUI Pagina 8 Anul VII, nr 24 Interviuri Interviuri Interviuri care le aveam la dispoziție Și accentuez acest lucru pentru că un mare minus al sistemului educațional, atunci când vine vorba despre momente cheie, cum sunt alegerea liceului și a facultății, este reprezentat de lipsa consilierii Nimeni nu stă câteva ore cu tine pentru a -ți explica ce domeniu te va ajuta în găsirea unui loc de muncă bine plătit și care să te satisfacă profesional Cred că asta ne -a lipsit tuturor și încă lipsește și acum În școala generală, dacă te descurci la învățătură, toată lumea te îndeamnă să mergi la cel mai bun liceu din județ În liceu, toată lumea e de acord cu facultatea pe care tu o propui Nu există consilieri în școli care să îți explice clar realitatea din școală și de pe piața muncii - Când și cum ai devenit corespondent Antena 3? - Prin muncă Am început cu presă scrisă Am lucrat mai apoi la o televiziune locală timp de 2 ani și am primit oferta de a face parte din echipa Antenei 1 Târgu-Mureș Acest lucru a atras, după câteva luni, colaborarea cu Antena 1 și Antena 3, televiziunile centrale La început făceam doar știri pentru ei și mai apoi am fost acceptat să fac și intervenții live pentru ambele televiziuni - Cât de mult îți plăcea să lucrezi în televiziune? - Televiziunea și presa în general vor rămâne mereu pe primul loc Acolo am învățat multe, am văzut multe și am cunoscut oameni Nimic nu se compară cu adrenalina ce apare atunci când alergi la un accident Nimic nu se compară cu decepția și tristețea pe care le simți atunci când vezi vieți curmate în câteva secunde Toate astea te fac să vezi altfel viața, să te gândești de două ori la cât de tare calci pedala de accelerație a doua zi, după ce tu ai văzut un accident grav petrecut din cauza vitezei Emisiunile au și ele farmecul lor Mai ales cele din campaniile electorale, când ai de moderat o dezbatere între candidații unor partide puternice e o adevărată provocare Mi -a plăcut mult munca din presă, atât cea de studio, cât și cea de teren - Din februarie 2015 ești consilierul Presedintelui Consiliului Județean Mures Ce presupune acest loc de muncă? - Cred că e o provocare mai mare decât presa locală Tu ești o interfață a liderului administrației publice din întregul județ Textele scrise de tine, modul în care tu consiliezi un lider politic și de administrație au un impact enorm în viziunea pe care și-o fac oamenii despre întregul mandat al unei administrații E important să ai multe puncte comune și să te identifici cu omul pentru care lucrezi Să încerci să îți faci treaba bine și să îl reprezinți cu mândrie oriunde mergi El, la rândul său, prin acțiunile și modul în care apare în public, te reprezintă pe tine - Ce îți place cel mai mult, din tot ceea ce faci pe segmentele comunicare și social media? - Faptul că pot în continuare să cunosc mulți oameni și să particip la proiecte importante din viața județului, mă fac să fiu foarte mulțumit de job-ul meu Am avut ocazia să prezint proiectul de candidatură a municipiului Târgu Mureș la titlul de Capitală Europeană a Culturii 2021 în fața unui juriu format din experți ai Comisiei Europene Asta după ce timp de 6 luni am stat alături de echipă și am gândit fiecare parte a proiectului Cu o astfel de ocazie te întâlnești o data în viață, iar eu am avut onoarea să fac acest lucru E cel mai concludent exemplu al activității mele de consilier - Cine și / sau ce anume consideri că a contribuit cel mai mult la realizarea viselor tale? - Munca A fost cel mai important factor care m-a făcut să ajung aici Și încă nu sunt mulțumit Încă nu ECOUL HANGULUI Pagina 9 Anul VII, nr 24 Interviuri Interviuri Interviuri am de gând să mă opresc Pe lângă asta, au fost și câțiva oameni care m -au ajutat mereu cu idei clare, încurajări și sfaturi în momente grele Cu toate acestea, a fi un om muncitor, interesat, a -ți deschide ochii la ceea ce e în jurul tău și a fi mereu doritor să înveți sunt câteva dintre condițiile care îți aduc bucurii în viață Nu există nimic fără efort, interes și dăruire - Au existat clipe în care ai simțit prezența lui Dumnezeu? - Cred că fiecare dintre noi are nevoie de un punct de sprijin spiritual în multe momente din viață Important este să faci distincția între relația ta cu Dumnezeu și multe alte căi prin care oamenii caută să profite de credință Totul e foarte bine la capitolul religie până când se ajunge la exagerări Așa am ajuns să avem atentate în numele religiei sau, în exemple de-ale locului, înjurături și îmbrânceli atunci când lumea merge să se închine la moaște - Ce faci în timpul liber? - Majoritatea timpului liber îl petrec cu prietenii, o parte din familia care e lângă mine și câinele meu Ies des cu bicicleta și citesc când sunt în starea necesară - Care e cartea pe care ai recomanda-o și de ce? - Cărțile jurnalistului de război, Adelin Petrișor, sunt cele care m-au făcut să stau ore în șir fără să am nevoie de nimic altceva în afară de poveștile lui Este vorba despre “Războaiele mele” din 2010 și “Țara cu un singur gras” din 2013 Am avut ocazia să particip la ambele lansări ale cărților și să îl am invitat pe Adelin în emsiuni cu aceste ocazii Deși sunt cărți de nișă, pot reprezenta o atracție pentru oricine și asta pentru că afli povești reale despre alte lumi În prima cart e Adelin Petrișor vorbește despre experiența sa ca jurnalist în diverse teatre de operațiuni și despre interviurile făcute cu liderii mari ai lumii În cea de -a doua el prezintă viața tristă din Coreea de Nord Merită citite și le recomand oricui, cu plăcere - Ce prețuiești cel mai mult la oamenii din jurul tău? - Am doar câțiva oameni în jurul meu și toți sunt prieteni deștepți Fiecare vine dintr-un mediu diferit, concepții diferite și cu toate astea, ne înțelegem bine În rest, cred că oamenii sunt, sau pot redeveni “frumoși” - Daca ți s-ar promite îndeplinirea imediată a 3 dorințe, care ar fi acelea? - Aș vrea ca locurile de muncă să nu mai fie închistate în programe clare și ore impuse de lucru A doua dorință ar fi să dispară majoritatea stereotipurilor și șabloanelor din societate Trăim într-o societate mult prea “strânsă” de idei fixe și asta ne omoară Nu suntem liberi Dorința numărul 3, să pot merge o dată pe an, timp de două luni, într-un loc linistit în care să caut idei frumoase și creative pentru celelalte 10 luni - Cum te-ai descrie? - Dornic de a schimba măcar o parte din mediul în care trăiesc și de foarte multe ori ignorant față de ceea ce consider că este prea “important” pentru restul lumii - Unul dintre defectele majore? - Încă nu am ajuns la nivelul de diplomație în relațiile personale și profesionale, dar lucrez la asta - O calitate? - Am prea multă răbdare în multe situații În care alții nu ar avea ECOUL HANGULUI Pagina 10 Anul VII, nr 24 Interviuri Interviuri Interviuri - Un regret? - Că nu am reușit să fac mai multe lucruri frumoase până la vârsta mea - O pasiune? - Internetul Pot sta ore în șir pe sute de site-uri fără să mă plictisesc - Planuri de viitor? - Să rezolv problema de care vorbeam la capitolul regrete, indiferent ce va presupune acest lucru - Un gând pentru cititorii noștri ? - Hanganii mi-au plăcut mereu, deși atmosfera de la sărbători nu mai e la fel ca acum 10 -15 ani Îi îndemn să fie mai interesați și mai atenți atunci când vine vorba despre mediul în care trăiesc, și mă refer la cadrul natural de pe Valea Bistriței Mai mult interes pentru dezvoltarea zonei noastre înseamnă să te gândești de două ori când vrei să arunci gunoiul pe malul apei, să îl respecți mai mult pe străinul care trece prin satul tău, să îți educi copiii în spiritul adevărat al protejării frumosului și să gândești bine atunci când îți alegi liderii - Îți mulțumesc și îți doresc mult succes în tot ceea ce faci - A fost o plăcere Vă admir pentru că luptați să mențineți această revistă de mult timp E o inițiativă apreciabilă și mă bucur că o pot citi on-line Lucrul acesta e chiar încurajator pentru mediul rural Sper să organizăm un training pentru elevii școlii, pentru ca un număr mai mare dintre ei să devină reda ctori ai acestei reviste Ar fi un proiect interesant! Numai de bine! Redactor șef, Liliana Pîntea Micii scriitori Micii scriitori Micii scriitori Micii scriitori Cartea – prietena mea La un moment dat ne vom da seama că absolut totul se rezumă la cărți Fără ele, istoria ar fi mută și literatura dominată de o liniște profundă Fiecare ne ducem motivația de a citi, dar, din păcate, în scop imprecis A citi fără a trăi, e ca și cum ai dansa fără a ști pașii necesari, iar cititul ar trebui să se transforme într-o nevoie adâncă și continuă, altfel, tot ce acumulăm de pe urma cărților citite ar dispărea Deci cartea este precum viața, la început nimic nu poate dobândi sens, doar apoi descoperi o fascinație și o avuție pe care deja ai pierdut-o: magia unicului cuvânt ”cartea” Nu te poți înălța spre viitor decât prin cărți și nu poți găsi comori decât în singurul loc numit Paradis – biblioteca Un copac plin cu înțelepciune deplină, împărțit în ramuri cărora le corespund personalități diferite, cu siguranță nu poți păși spre porțile acestui Rai fără a-ți alege o carte A fi egoist cu tine însuți, nu înseamnă doar să riști făcând ceea ce, cu siguranță nu poți, fiind lipsit de încrederea în sine, ci mai presus de orice, a trăi experiența găsită într-o carte cu care te poți revedea, recitind-o Demnitatea oricui stă în cărți și trebuie să recunoaștem că genialitatea noastră este construită pe baza unei cărți citite în copilărie Esențialul este, de fapt, că atunci când alegi o carte dintr-o bibliotecă, trebuie să ai o prietenie aparte cu cel ce ți-o oferă Letiția Asavei, clasa a VI-a, Școala Hangu, prof Teodora Dominte ECOUL HANGULUI Pagina 11 Anul VII, nr 24 Evenimente locale Evenimente locale Evenimente locale Letiția, fata cu ochi de înger Letiția Asavei, elevă în clasa a VII-a, această fetiță excepțională despre care scrisesem în numărul trecut al revistei s - a întors acasă de la Timișoara, unde a avut loc faza națională a Olimpiadei de religie, cu un premiu special pentru că a obținut 85 de puncte din 100 Pentru că este prima elevă a Școlii Hangu care a mers la o olimpiadă națională, dar și pentru că este cea mai devotată voluntară ”Bibliofan” a bibliotecii și poate deveni ușor un model pentru colegii și prietenii ei, aș vrea să o cunoașteți Prima mea întâlnire cu acest copil minunat a fost la bibliotecă, unde Letiția, a intrat sfioasă, cu pași mici, dar siguri, de mână cu mama ei, pentru că era mult prea mică să vină singură, era doar în grupa mică A trecut repede cu privirea peste to ate cărțile din bibliotecă și s-a oprit la raftul cu volume pentru copii Era atât de mică, atât de dulce, atât de altfel încât s-a furișat fără nici un efort în sufletul meu M-a impresionat atât de mult faptul că și-a ales singură cărțile, încât, la plecare i -am oferit, în dar o carte, un motiv în plus să o determin să revină la bibliotecă și să mă considere prietena ei Din acea zi a venit frecvent la bibliotecă, de cele mai multe ori singură (mama ei o aștepta în mașină) și mereu mă surprindea câte ceva în atitudinea ei, în felul de a mă saluta, de a mă privi, dar cel mai mult în felul de a vorbi despre cărți Era abia în clasa a II-a când mi-a cerut ,”Harry Potter” Am crezut că va renunța repede, dar m-am înșelat A citit, cu o repeziciune fantastică, inclusiv ultimele volume, care aveau mai mult de 600 de pagini și ar fi dezarmat orice alt copil de vârsta ei În 2010, biblioteca s-a mutat, spre marea mea bucurie, foarte aproape de școală, în imobilul unde învăța și Letiția N-aș putea să vă descriu încântarea care i se citea în priviri, când a descoperit că biblioteca e la doi pași de ea Nu era zi în care să nu vină, să alerge, cu brațele deschise printre rafturile cu cărți și să-mi spună că n-ar putea trăi fără cărți și fără bibliotecă Au fost zile în șir în care Letișor, împreună cu prietena ei din clasele primare, Denisa, îmi cântau: ”Doamna bibliotecară e cea mai bună/ O iubim de la Pământ, până la Lună” Le auzeam alergând vesele pe scări, tropăind, într-o continuă competiție referitoare la cine pășește prima dintre ele în bibliotecă Râdeau zgomotos și când Denisa lipsea, Leti se rotea cu brațele deschise printre rafturile cu cărți, vociferând: ”Am ajuns din nou în Rai!”, ”Biblioteca e cel mai frumos loc de pe pământ!”, ”Oare cum trăiesc ceilalți copii fără bibliotecă? !” Orice aș fi avut de făcut, răspundea mereu afirmativ A fost prezentă la absolut toate activitățile și proiectele care s-au derulat de-a lungul anilor la bibliotecă Era suficient să vin eu cu o propunere și ea să aplaude și să se apuce foarte serios de lucru Mă înțelegeam cu ea ca și cu un om matur A fost mereu cu un pas înaintea celorlalți Era doar în clasa a III-a când, curând după ce am înființat ludoteca, a venit la bibliotecă cu un afiș, pe care era scris titlul unui proiect la care se gândise: ”Jucării pentru copii!” și mi-a spus pe nerăsuflate și plină de entuziasm, așa cum se întâmpla întotdeauna când mai descoperea ceva: ”Pentru că noi am primit atâtea jocuri și jucării gratis, m-am gândit că ar fi frumos să dăruim și noi, din jucăriile noastre, copiilor săraci, care nu au cu ce să se joace!” Câtă generozitate într-un suflet de copil! Am ales împreună titlul proiectului ”Jucării pentru copiii triști!”, iar Leti a fost prima care a adus o sumedenie de jucării de acasă (chiar dacă mai are un frate și o soră mai mici ), apoi a mobilizat toți colegii și, împreună cu voluntarii ”Bibliofan” au făcut fluturași și i-au împărțit elevilor din clasele mai mari Proiectul a adus zâmbete pe chipul mai multor copii necăjiți, în mare parte, datorită Letiției ECOUL HANGULUI Pagina 12 Anul VII, nr 24 Evenimente locale Evenimente locale Evenimente locale A urmat apoi rolul Smărăndiței, din piesa ,,În zile de sărbători,,, prezentată în cadrul primului spectacol de tradiții și obiceiuri de iarnă 2014, rol pe care și l-a asumat în maniera unui actor profesionist Smărăndița era personajul principal din piesă și avea cele mai multe replici, ce trebuiau rostite în ”dulcele nostru grai moldovenesc” Niciodată, dar absolut niciodată, cât au durat repetițiile, nu s-a plâns, iar eu nu am avut ce să-i reproșez Interpreta totul cu o ușurință uluitoare, de la mimică, felul de a rosti cuvintele sau unele replici, mișcare scenică, ba mai mult a venit cu propriile idei pentru modificarea scenariului A urmat apoi pregătirea și filmarea scenetei ”Iliuță de la Hangu”, unde a jucat excepțional Era o bucurie să lucrezi cu acest copil Mereu veselă, pusă pe șotii și jovială, n-a lăsat nici măcar o singură dată să se vadă cât este de sensibilă și de vulnerabilă Am descoperit acest lucru abia când Letișor era deja în clasa a VI-a și, am rămas uluită, când am realizat de fapt cum e ea dincolo de aparențe Am descoperit, dintr-o dată o altă persoană, profundă, matură, dar mai ales deosebit de atentă la tot ce se întâmplă în jur, la fiecare replică, la fiecare cuvânt rostit, la fiecare atitudine , la fiecare gest Felul în care îmi vorbea despre anumite lucruri, modul în care le argumenta mă puneau uneori în dificultate Nu mai întâlnisem un copil atât de dotat nativ, atât de inteligent, dar atât de sensibil și ușor de rănit Dacă ar ști oamenii mari cât de ușor pot descoperi copiii adevărul și cât de mult dor unele cuvinte, o simplă privire, o afirmație la care crezi că nici măcar nu au fost atenți, s-ar speria Începusem să o cunosc, însă o Leti tristă, împovărată și preocupată luase repede locul Letiției plină de jovialitate, copilăroasă, alintată Pe tot parcursul clasei a VI-a împrumuta doar cărți care să o ajute să aprofundeze cunoștințele acumulate, lucra cu pasiune și dăruire pentru orice proiect de la orele de curs, zâmbea tot mai rar, devenise mult mai sensibilă și își dorea să termine clasa a VI-a cu media generală 10 Un singur lucru nu se schimbase, atitudinea ei față de bibliotecă, unde venea în fiecare zi, un motiv în plus să primească, în semn de încredere, apreciere și prețuire, ”Cheia bibliotecii” S-a bucurat de acest eveniment sui generis, însă nu pe deplin Știam cum e, din momentul în care intra pe ușă, după ce își lăsa ghiozdanul greu, mereu plin până la refuz de cărți și caiete O trădau, de fiecare dată, ochii Știam și că se înțelege foarte bine cu doamna de engleză, Iuliana Petroaia, cu care avea o relație specială La finalul clasei a VI-a Leti a intrat în bibliotecă zâmbind și purtând coronița de la premiu Era un pic mai veselă, iar pentru mine acest lucru însemna enorm În vacanța de vară, Leti a fost asistenta mea la cursurile de engleză care s-au desfășurat în cadrul Clubului de vacanță Ne-am bucurat de fiecare moment petrecut împreună, am cărat cărți la sediul nou al bibliotecii, am curățat și cărat obiectele vechi pentru muzeul nostru etnografic, am desenat pe asfalt Clasa a VII-a a venit mai repede decât ne așteptam, iar Leti a devenit și mai responsabilă, mai preocupată, mai sârguincioasă După primele luni de curs au urmat olimpiadele Trecuse la faza județeană la disciplinele română, biologie și religie și vedeam cum Leti zâmbește din nou, plină de încredere A redevenit Leti cea pe care o cunoscusem, veselă, alintată, plină de entuziasm și copilăroasă, când a aflat că va merge la olimpiada națională Îmi fusese dor de ea, atât de dor de Leti cea cu ochii zâmbind, care urca în fugă scările, care își punea pixuri în păr, care râdea în hohote, care țopăia prin bibliotecă și se juca cu maimuțele ECOUL HANGULUI Pagina 13 Anul VII, nr 24 Evenimente locale Evenimente locale Evenimente locale Participarea la Olimpiada națională de religie a fost, așa cum a mărturisit pentru paginile revistei noastre ”un vis frumos, o experiență de neuitat, plină de emoție, dărui re, credință și speranță”, adăugând: ”Mi-ar trebui un orizont de cuvinte să exprim toată fericirea pe care am simțit-o în acel loc minunat Îi mulțumesc Bunului Dumnezeu pentru că mi -a oferit acest prilej special și le mulțumesc tuturor celor care m -au sprijinit, m-au încurajat și au crezut în mine Știam că e un concurs național, primul de acest fel, la care reprezentam Școala Hangu și de aceea am încercat să dau tot ce a fost mai bun din mine Timișoara, văzută acum pentru întâia oară, mi s-a părut un loc fascinant, în care toate culorile prindeau viața printre atâtea sute de lalele Am cunoscut oameni minunați, de care mi -a fost greu să mă despart și am descoperit că un concurs poate să îți aducă bucurii nenumărate Amintirile adunate la Timișoara îmi vor răm âne mereu creionate în suflet ” Bibliotecar, Liliana Pîntea Micii scriitori Micii scriitori Micii scriitori Micii scriitori Hangu, tărâm de poveste Înfățișarea impunătoare a Hangului creează o poveste minunată, zidită în jurul unui ochi etern - Muntele Ceahlău - deschis mereu asupra hotarelor acestui ținut Piatra Dochiei, ea însăși o amintire a vechii Dacii, reprezintă dovada elocventă că aici, la poalele Ceahlăului, s-au născut cele mai frumoase povești, că locuitorii acestei regiuni au continuat să trăiască cu zâmbetul pe buze, muncind și bucurându-se de trăinicia legendelor, pe care le-au păstrat ca pe niște comori și pe care le -au apărat cu prețul vieții, așa cum au străjuit Palatul Cnezilor, pentru a -l feri de jafurile tătarilor Încă din cele mai vechi timpuri, comuna Hangu s-a bucurat admirația locuitorilor dar și de cea a călătorilor care au străbătut aceste locuri, datorită înfățișării calme și maiestoase, dar și pentru frumusețile care o împodobesc Coroana munților, ridicată până la cerul de un albastru ivoriu, îmbrățișează, ca într -un vârtej fermecat, în fiecare primăvară în semn de bun venit, stolurile de păsări ce se întorc acasă Văile satelor udate de râuri cu ape cristaline, își fac, în fiecare vară, din flori de câmp, podoabe Fiecare stâncă dură, fiecare izvor rece, fiecare poiană sunt luminate de razele blânde ale soarelui, ce desenează toamna, frunzele copacilor, în zeci de culori și risipește ia rna, pe mantia de zăpadă, mii de steluțe Peste acest ținut luminat, strămutarea s -a așezat ca un nor al stăpânirii Întunericului și a uitat să mai plece ani în șir, timp în care au dispărut sate întregi, iar comuna Hangu și -a pierdut parcă identitatea Oamenii calzi și blânzi au trecut cu greu peste aceste momente cumplite, încercând să găsească alinare în fumusețea noii așezări, luptând pentru cunoașterea poveștilor de mult uitate și pentru păstrarea tradițiilor și obiceiurilor acestui tărâm de poveste, de -a lungul căruia se întind liniștite, apele albastre ale lacului Izvorul Muntelui, peste care stăpânește deplin Ceahlăul Maria Ciubotaru, clasa a VII-a, Școala Hangu, prof Teodora Dominte ECOUL HANGULUI Pagina 14 Anul VI, nr 22 Ecoul inimii Ecoul inimii Ecoul inimii Ecoul inimii Clipe pictate în cuvinte Am revenit, dragul meu oraș, am revenit cu un dor ce ardea în sufletul meu Voiam să te revăd neapărat, să îmi potolesc setea care mă mistuie de fiecare dată când te părăsesc pentru a merge la facultate Am revenit la tine, bunul meu prieten, Turnul meu drag… - Ți-am spus că o să revii căci știi prea bine câte ne leagă Eu sunt strâns legat de pământul, de locul meu, numai oamenii pleacă pleacă și de multe ori nu se mai întorc sau uită de mine Eu sunt un biet turn, dar am auzit atâtea povești, am văzut atâți tineri îndrăgostiți, atâția copii zâmbind, am auzit și văzut atâtea lucruri care au făcut să îmi sângereze sufletul, dar eu iert, eu iubesc, eu mă rog pentru ai mei prieteni - Știu că - Știu că tu nu ai putea să uiți Nu ai putea să uiți cum te-am certat prima dată când te-ai așezat pe scările mele si gândurile tale făceau un ghiveci în capul tău, dar nu ai avut o secundă să zâmbești, să saluți, să privești în jurul tău - Hehe, da mi-ai spus sec și răspicat să plec și să mă întorc când nu o să mă mai simt cea mai asuprită persoană din Univers M-am simțit atăt de rău Am plecat rușinată și cu un sentiment de vină, cu acel "Nu ar fi trebuit să spun asta " - Dar te-ai întors a doua zi și am stat de povești ore întregi Și tot eu îți aminteam când trebuia să pleci, că tu puteai sa ai toate ceasurile din lume la tine căci nu le-ai fi privit - Am împărțit toate gândurile mele cu tine, căci tu nu m-ai fi judecat, nu m-ai fi bârfit Ehmm poate doar cu prietenul tău ceasul - Prostii! - De câte ori mi-a sângerat sufletul am fost aici, iar tu mi-ai absorbit fiecare lacrimă cazută pe asfaltul încins de la picioarele tale Când fericirea mă inunda, ți -am oferit și ție cu multă generozitate M-ai privit protector când treceam cu prietenii mei pe stradă Știam că ești acolo și mă urmărești cu ochii tăi de șoim Trăgeai cu urechea când stăteam pe o bancă cu vreo prietenă de a mea Nu, nu! Nu te strâmba și nu te prefă ca nu știi las' că știu eu Mi -ai fost prieten și psiholog, medicul de familie al sufletului meu și gardianul minții mele Am prins rădăcini stând acolo, pe scările tale, pe care unii le urcă, alții le coboară, fac poze, dar niciodată nu vor simți ce am simțit eu M- am sprijinit de tine de atâtea ori când te gaseam trist și îmbibat de stropi amari de ploaie sau cu nervii întinși dintr-un capăt al orașului într-altul, căci Soarele se dovedea a fi un musafir care nu știa să mai plece Te -am văzut și îmbrăcat în pelerina nopții, tinând stelele pe acoperișul tău Te -am văzut și te-am admirat mereu Tu ești straja orașului nostru - Acum suntem doi păianjeni și ne țesem pânza intangibilă a amintirilor, care va fi o capcană pentru Uitare, Părăsire, Evaporarea identității acestea mereu vor fi prăzile noastre, iar noi vom rămâne mereu cine suntem și la fel de puternici - Imortalizez acest dialog al gândurilor noastre în aceste rânduri și îmi picură în auz melodia Mariei Tănase, "Cine iubește și lasă" Nu te pot părăsi, dragul meu Turn, dragul meu oraș Și nu fac o referire fizică, ci sufletească Mă cheamă vocea ta, ma usucă lipsa ta; nicăieri nu mă simt în largul meu, nu am protecția sufletească, calmul gândurilor decât Acasă Acasă e în brațele tale, oraș drag - Eu nu plec, oamenii pleacă Eu, mereu statornic, nu cerșesc nici atenție, nici nu rog pe nimeni să nu uite Eu sunt aici Cine simte cu adevărat, va reveni cu gândul, cu inima și cu trupul de câte ori dorul va usca florile fericirii ECOUL HANGULUI Pagina 15 Anul VI, nr 22 Ecoul inimii Ecoul inimii Ecoul inimii Ecoul inimii E ultimul dialog de astăzi cu Turnul meu, al nostru, glorios, Turnul lui Ștefan cel Mare Al meu prieten drag, care mereu mi -a fost alături Cred că tu, dragul meu cititor, crezi ca e banal, plicti sitor sau trist pentru mine, dacă trăiesc așa Dar, totul a început în minunata zi de toamnă în care orașul este îmbrăcat în haine de sărbătoare Am ieșit de la școală dezorientată, cu întregi sacoșe de gânduri pe care nu știam dacă să le pun în congelatorul conștiinței mele și să le las să îmi tulbure visele sau să le expun ca la o tarabă cu zarzavaturi Pașii m-au purtat în parc, în Curtea Domnească și acolo încercam să gasesc un loc liniștit pentru a mă odihni Am poposit pe scările Turnului si mi-am expus, așa cum am zis, gândurile Atunci, lipindu-mi capul de Turn, am simțit, am auzit M-a certat și am plecat acasă, abandonând, evident, toată "marfa" Nu am fost curioasă de ce puteam să îl aud Mama spune că fiecare artist simte diferit și se simte diferit Eu simt ce vreau și ce pot Port cu mine mereu colierul cuvintelor, așadar, mereu voi auzi, interpreta, crea și adora cuvintele Ah, dar nu, nu toate cuvintele ci acelea care au trăire și savoare M-am întors la Turn și au trecut minute întregi pline de trăiri și dezvăluri Am învățat să privesc, să ascult, să cântăresc Prietenia aceasta a reprezentat pentru mine cea mai mare rampă de lansare spre evoluția mea personală , căci mi-a oferit șansa de a mă descoperi, de a -mi permite câteva clipe petrecute cu eu-l meu Plec la facultate cu un gust amar și vinerea, când revin acasă, am în suflet o beție de trăiri minunate Alerg într-un suflet, cum am alergat și astăzi, la Turnul meu să îi povestesc impresiile și gândurile impregnate puterni c în mintea mea Îl privesc admirativ, cu un zâmbet drăgălaș, iar el mă privește protector, mă atenționează, ca întotdeauna, să am grijă Mă uit în jurul meu și îi mulțumesc pentru o altă lecție de privit Avem ochi frumoși, de diferite culori și mărimi, dar am constatat cu mâhnire că nu știm să privim Noi observăm doar ce vrem, ce ne convine sau ce nu trebuie, dar niciodată nu privim nici în jurul nostru, nici în noi Păcat Cum spune bunul meu prieten, Turnul: "Abia când veți învăța să priviți, atunci veți vedea!" Mă îndrept cu pași veseli și grăbiți spre casă, ocolind soarele și întrecându-mă cu norii "Observ" lucrurile noi expuse în vitrina unui magazin și "privesc" zâmbetul unui copil ce își încânta papilele gustative cu o înghețată mare și cremoasă Ajung în fața blocului, urc grăbită scările și deschid ușa Casa mea este Acasă Ana Maria Dîrțu Micii scriitori Micii scriitori Micii scriitori Micii scriitori Hangu, tărâm de poveste Când am pășit prima oară în Hangu n u mi-am imaginat că voi descoperi o comoară Poate că eram prea obosită de atâta drum, sau poate că aveam emoții și eram un pic îngrijorată, pentru că aici urma să ne mutăm Atunci, în primele momente nu am realizat frumusețea apoape magică a acestor locuri Nu văzusem nicăieri ape atât de adânci și albastre și nici un munte la fel de semeț ca Masivul Ceahlău, nici case agățate de dealuri și nici păduri care să coboare până la marginea satului Mai presus de orice însă, m -a impresionat istoria acestui loc primitor (istorie despre care am aflat la bibliotecă), plin de viață, cu oameni sinceri, calzi și blânzi, care mai au încă puterea să zâmbească după ce au fost smulși din calea apelor, cu tot ce au adunat o viață, după ce biserica le-a fost dărâmată și morții strămutați pe vârful muntelui Hangu e o poveste, povestea cântată din fluier la horele din Gura Hangului și acompaniată de bucium seara, târziu, când se întorceau păstorii cu oile la stână, povestea scrisă cu lacrimile celor care s-au strămutat, povestea desenată cu speranțele celor care au rămas să poarte mai departe identitatea acestui loc coborât din basme Ș tefania Cojanu, clasa a VI-a , Școala Hangu, prof Cecilia Popoai ea ECOUL HANGULUI Pagina 16 Anul VII, nr 24